เกาหลีใต้ ปัดข้อเรียกร้องนายกฯญี่ปุ่นที่ให้ยุติยึดครองเกาะอย่างผิดกม.
นายโยชิฮิโกะ โนดะ นายกรัฐมนตรีญี่ปุ่น เรียกร้องให้เกาหลีใต้ยุติการยึดครองหมู่เกาะเล็กๆ ที่เป็นเกาะพิพาทระหว่างเกาหลีใต้ และญี่ปุ่นอย่างผิดกฎหมาย ถือเป็นการใช้ภาษาที่แข็งกร้าวที่สุด และทำให้ความสัมพันธ์ของทั้ง 2 ประเทศลดลงสู่ระดับต่ำสุดในรอบหลายปี นายโนดะยืนยันว่าความรับผิดชอบในการปกป้องอธิปไตยของญี่ปุ่นจะประสบความสำเร็จโดยการมีจุดยืนที่หนักแน่น และยืนหยัดโดยไม่ยอมอ่อนข้อขณะที่โฆษกกระทรวงต่างประเทศของเกาหลีใต้ออกมาตอบโต้ โดยปฏิเสธข้อเรียกร้องของนายกรัฐมนตรีญี่ปุ่น และระบุว่าการที่ญี่ปุ่นยืนยันสิทธิ์เหนือเกาะด็อกโด หรือเกาะทาเคชิหมะ ในภาษาญี่ปุ่น เป็นสิ่งที่ไม่อาจยอมรับ เกาหลีใต้ยังคงยืนยันว่าเกาะเป็นของตัวเองทั้งโดยภูมิศาสตร์ ประวัติศาสตร์ และตามกฎหมายสากลความขัดแย้งระหว่าง 2 ประเทศตึงเครียดมากขึ้น หลังจากที่นายลี เมียงบั๊ก ประธานาธิบดีเกาหลีใต้เดินทางเยือนเกาะนี้เมื่อวันที่ 10 สิงหาคม
 กระทรวงต่างประเทศเกาหลีใต้ปฏิเสธข้อเรียกร้องของนายกรัฐมนตรีญี่ปุ่นที่ระบุว่าให้เกาหลีใต้ยุติการยึดครองเกาะอย่างผิดกฎหมาย
ญี่ปุ่น,นายกรัฐมนตรี,ผิดกฎหมาย,เกาหลีใต้,เกาะ